2/2009. (I. 16.) ÖM rendelet
az állami sportcélú támogatások felhasználásáról és elosztásáról
A sportról szóló 2004. évi I. törvény 79. § (3) bekezdés a) és b) pontjában kapott felhatalmazás alapján, az önkormányzati miniszter feladat- és hatásköréről szóló 132/2008. (V. 14.) Korm. rendelet 1. § b) pontjában meghatározott feladatkörömben eljárva - a pénzügyminiszter feladat- és hatásköréről szóló 169/2006. (VII. 28.) Korm. rendelet 1. § a) pontjában meghatározott feladatkörében eljáró pénzügyminiszterrel egyetértésben - a következőket rendelem el:

I. Fejezet
AZ ÁLLAMI SPORTCÉLÚ TÁMOGATÁSOKRA VONATKOZÓ ÁLTALÁNOS RENDELKEZÉSEK
A rendelet hatálya
1. § (1) A rendelet hatálya a Magyar Köztársaság 2009. évi költségvetéséről szóló 2008. évi CII. törvény (a továbbiakban: költségvetési törvény) 1. számú melléklete szerinti XI. Önkormányzati Minisztérium költségvetési fejezet, 12. Fejezeti kezelésű előirányzatok cím, 26-27. alcímhez tartozó előirányzatok (a továbbiakban: előirányzatok) felhasználására és elosztására terjed ki.

(2) A „Sport népszerűsítésével összefüggő kiadások” előirányzat kivételével, az előirányzatokon rendelkezésre álló eredeti előirányzat legfeljebb 3%-a kommunikációs feladatok ellátására is fordítható.

(3) Az előirányzatokon összesen rendelkezésre álló összeg 5%-a az előirányzatok pályázat útján történő felhasználására, a pályáztatás lebonyolítására, valamint a támogatások szerződésszerű felhasználásának ellenőrzésére is fordítható.

A támogatás nyújtásának feltételei
2. § (1) A kedvezményezett részére - ha e rendelet vagy külön jogszabály eltérően nem rendelkezik - vissza nem térítendő támogatás nyújtható támogatási kérelem alapján, pályázat útján, az e rendeletben meghatározott szervezetek javaslatára, valamint jogszabályban normatív módon megállapított mértékben.

(2) Az „Utánpótlás-nevelési feladatok”, az „Iskolai, diák- és felsőoktatási sport támogatása”, a „Versenysport támogatása”, a „Kiemelt nemzetközi sportesemények támogatása”, a „Sportegyesületek Országos Szövetsége működési támogatása”, a „Szabadidősport támogatása”, az „Egészségjavítást célzó sporttevékenység (szabadidősport- és diáksport-programok támogatása)”, a „Fogyatékkal élők sportjának támogatása” előirányzatok terhére előfinanszírozással is nyújtható támogatás. A „Sportteljesítmények elismerése, megbecsülése” előirányzat terhére a Mező Ferenc Sportközalapítvány működéséhez, alapító okiratában foglalt feladatainak ellátásához, valamint a „Stratégiai és sporttudományi innovációs folyamatok működtetése és projektjei” előirányzat terhére a Magyar Sporttudományi Társaság és a Magyar Edzők Társasága részére a támogatás előfinanszírozással is nyújtható. Egyéb esetben a támogatás utófinanszírozással nyújtandó.

(3) Ha a támogatás előfinanszírozással kerül biztosításra, a kedvezményezett a támogatás összegével utólagos elszámolás mellett, a támogatási szerződésben meghatározott időpontig köteles elszámolni.

(4) Ha a kedvezményezett neki felróható okból nem teljesíti a szerződésben vállalt kötelezettségeit, köteles azt az ok felmerülésétől számított 8 napon belül írásban bejelenteni a sportpolitikáért felelős miniszternek (a továbbiakban: miniszter), és az igénybe vett támogatás egészét vagy arányos részét az igénybevételtől számítva a mindenkor érvényes jegybanki alapkamat mértékével növelt összegben visszafizetni.

(5) Ha a kedvezményezettel szemben a 3. § (1) bekezdés b)-c) pontjában foglaltak szerint járnak el, és emiatt a (4) bekezdésben foglaltak nem alkalmazhatók, a miniszter a 3-4. § szerint járhat el a kedvezményezettel szemben.

(6) Ha a kedvezményezett neki fel nem róható okból nem teljesíti a szerződésben vállalt kötelezettségeit, illetve a szerződés meghiúsul, köteles azt az okról való tudomásszerzéstől számított 8 napon belül írásban bejelenteni a miniszter felé, és az igénybe nem vett támogatásról írásban lemondani, azt visszafizetni, valamint a támogatás igénybe vett részéről e rendelet szerint elszámolni.

(7) A kedvezményezett köteles a támogatás felhasználását elkülönítetten és naprakészen nyilvántartani, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, valamint az ellenőrzésben közreműködni.

3. § (1) A miniszter

a) részben vagy egészben felfüggeszti annak a versenyzőnek és sportszakembernek az 5. § (1) bekezdése szerinti támogatását, illetve a Wesselényi Miklós Sportközalapítványon keresztül nyújtott sportösztöndíjának (a továbbiakban: sportösztöndíj) részben vagy egészben történő felfüggesztését kezdeményezi, akivel szemben a külön jogszabály alapján lefolytatott doppingeljárás eredményeként az országos sportági szakszövetség, az országos sportági szövetség vagy a fogyatékosok országos sportszövetsége (a továbbiakban együtt: sportszövetség) jogerős büntetést szab ki,

b) részben vagy egészben felfüggeszti, illetve - a meghatározott időszakra vonatkozó támogatás esetén - visszavonja annak a sportszervezetnek vagy sportegyesület jogi személyiséggel rendelkező szervezeti egységének a támogatását, amellyel az a) pontban meghatározott versenyző vagy sportszakember tagsági, illetve szerződéses jogviszonyban áll, és a sportszervezettel szemben a sportszövetség a doppingszabályzatának megsértése miatt jogerős sportfegyelmi büntetést szab ki,

c) részben vagy egészben felfüggeszti, illetve - a meghatározott időszakra vonatkozó támogatás esetén - visszavonja annak a sportszövetségnek a támogatását, amelynek a b) pontban meghatározott sportszervezet a tagja, illetve amelynek versenyrendszerében részt vesz, és a sportszövetség a Nemzeti Doppingellenes Koordinációs Testület (a továbbiakban: NDKT) elnökének tájékoztatása szerint nem tesz eleget az NDKT doppingellenes tevékenységre vonatkozó ajánlásainak, javaslatainak.

(2) Az (1) bekezdés a)-b) pontjában meghatározott, a támogatott személyre vagy szervezetre vonatkozó jogerős büntetést kiszabó határozat 1 példányát a sportszövetség a határozat jogerőre emelkedésétől számított 5 napon belül megküldi a miniszter részére.

(3) Az NDKT elnöke az (1) bekezdés c) pontjában foglaltakról szóló tájékoztatását a tudomásszerzéstől számított 5 napon belül megküldi a miniszter részére.

(4) A támogatás - (1) bekezdés szerinti - teljes összegének felfüggesztésére, illetve visszavonására különösen az alábbi esetekben van lehetőség:

a) ha a doppingszabályzat megsértése, a doppingellenes feladatok teljesítésének elmulasztása kiemelt nemzetközi sporteseményen (például olimpia, paralimpia, világbajnokság, Európa-bajnokság) történik,

b) ha a doppingvétséget a sportág utánpótláskorú versenyzőinek sérelmére követik el,

c) ha a doppingvétséget a külön jogszabályban meghatározott anabolikus szerekkel, peptid hormonokkal (ennek mimentikumaival és analógjaival) vagy antiösztrogén szerekkel összefüggésben követik el.

4. § (1) A támogatás visszavonásáról, illetve felfüggesztésének időtartamáról, a visszafizetendő támogatás összegéről a miniszter a 3. § (1) bekezdés a)-c) pontjában meghatározott magatartások, a 3. § (4) bekezdése, valamint a (2)-(3) bekezdés figyelembevételével, a határozat vagy a tájékoztatás kézhezvételétől számított 8 napon belül dönt.

(2) A támogatás felfüggesztésének kezdő időpontja a támogatás felfüggesztéséről szóló döntés meghozatalának a napja azzal, hogy a sportösztöndíj felfüggesztése esetén a támogatás felfüggesztésének kezdő időpontja a felfüggesztésről szóló döntést követő hónap első napja.

(3) A támogatás felfüggesztésének időtartama

a) a 3. § (1) bekezdés a) pontja esetén nem lehet hosszabb, mint a versenyzővel vagy sportszakemberrel szemben kiszabott jogerős döntésben meghatározott eltiltás büntetés időtartama, más büntetés alkalmazása esetén pedig legfeljebb 1 év,

b) a 3. § (1) bekezdés b) és c) pontja esetén legfeljebb 1 év.

(4) A támogatás felfüggesztésének időtartama alatt sportcélú állami támogatás a sportág szakmai feladatainak ellátásával összefüggésben - az (5) bekezdésben foglaltak kivételével - nem nyújtható.

(5) A támogatás visszavonásáról vagy felfüggesztéséről való döntés nem veszélyeztetheti a sportszervezet vagy a sportszövetség utánpótlás-nevelési feladatainak ellátását.

(6) A visszavont támogatást a kedvezményezett - a visszavonásról szóló értesítés kézhezvételétől számított 15 napon belül - a visszavonáskor érvényes jegybanki alapkamat mértékével növelt összegben köteles visszafizetni az Önkormányzati Minisztérium (a továbbiakban: ÖM) 10023002-01009349-50001006 számú fejezeti kezelésű előirányzat-felhasználási keretalszámlájára.

(7) A miniszter a támogatás visszavonásáról, illetve felfüggesztéséről a döntés meghozatalát követő 5 napon belül értesíti az NDKT-t, továbbá a 3. § (1) bekezdés c) pontja esetén a Nemzeti Sporttanácsot. Ha a miniszter a támogatást a 3. § (1) bekezdés a) pontjában meghatározottak miatt függeszti fel vagy a sportösztöndíj felfüggesztését kezdeményezi, döntéséről - annak meghozatalától számított 5 napon belül - értesíti a Wesselényi Miklós Sportközalapítványt, amely a (2) bekezdésben meghatározott időponttól kezdődően felfüggeszti a támogatás további folyósítását.

5. § (1) A versenyzők és a felkészülésüket segítő sportszakemberek közvetlen központi költségvetési támogatásként sportösztöndíjat, valamint eredményességi támogatást kaphatnak.

(2) Az ÖM közvetlenül, a külön jogszabályokban foglaltaknak megfelelően folyósítja a Nemzet Sportolója Címmel járó életjáradékot, valamint az olimpiai járadékot az arra jogosultak részére.

6. § (1) A miniszter az előirányzatok terhére nyújtandó támogatást - az államháztartásról szóló 1992. évi XXXVIII. törvényben (a továbbiakban: Áht.), valamint az államháztartás működési rendjéről szóló 217/1998. (XII. 30.) Korm. rendeletben (a továbbiakban: Ámr.) foglaltaknak megfelelően - a kedvezményezettel kötött támogatási szerződés alapján bocsátja rendelkezésre.

(2) A támogatási szerződés megkötésének feltétele, hogy

a) a kedvezményezettnek az államháztartás bármely alrendszerével szemben köztartozása nem áll fenn, és erről a kedvezményezett az illetékes hatóság által kiállított 30 napnál nem régebbi igazolást nyújt be a támogató részére,

b) a kedvezményezettnek a miniszter által alapított gazdálkodó szervezettel, a tulajdonosi irányítása alá tartozó gazdasági társasággal, a Nemzeti Utánpótlás-nevelési és Sportszolgáltató Intézettel (a továbbiakban: NUSI), valamint a sportról szóló 2004. évi I. törvény (a továbbiakban: Stv.) szerinti sportközalapítvánnyal szemben 90 napnál régebbi, esedékessé vált és meg nem fizetett tartozása nem áll fenn,

c) a kedvezményezett vállalja, illetve igazolja, hogy a külön jogszabályban foglalt doppingellenes feladatainak eleget tesz,

d) a kedvezményezett az állami sportinformációs rendszer részére történő adatszolgáltatási kötelezettségének a külön jogszabályban foglaltaknak megfelelően eleget tesz,

e) a kedvezményezett megfelel a rendezett munkaügyi kapcsolatok Áht.-ban meghatározott követelményeinek,

f) a kedvezményezett hozzájárul a támogatással összefüggő személyes adatainak a miniszter által történő kezeléséhez,

g) a kedvezményezett nyilatkozik arról, hogy nem esik a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 6. és 8. §-ában foglalt korlátozás alá,

h) a kedvezményezett csatolja a pályázat, illetve a kérelem tárgyát képező program bemutatását, célját, megnevezését, megvalósításának helyét, megvalósítási tervét, általános forgalmi adót (a továbbiakban: ÁFA) is tartalmazó összköltségét, a visszaigényelhető ÁFA összegét, saját forrás szükségessége esetén a saját forrás rendelkezésre állásának formáját és összegét, a megvalósítás pénzügyi fedezetének megalapozását célzó egyéb pénzügyi források rendelkezésre bocsátására vonatkozó ígérvényeket, a megvalósítás és a finanszírozás időbeli ütemezését, valamint a beruházást is tartalmazó program esetén az annak helyszínéül szolgáló ingatlan helyrajzi számát és 3 hónapnál nem régebbi tulajdonilap-másolatának földhivatal által kiadott eredeti példányát vagy másolatát (a továbbiakban: szakmai és költségterv),

i) építési beruházás támogatása esetén a kedvezményezett benyújtja a jogerős elvi építési engedélyt az ingatlan tulajdonosának hitelesített hozzájáruló nyilatkozatával, a jogerős építési engedélyt vagy a hatáskörrel és illetékességgel rendelkező hatóság igazolását arról, hogy a pályázatban, illetve a kérelemben megjelölt beruházási tevékenység nem építésiengedély-köteles,

j) a kedvezményezett benyújtja az egyéb engedélyköteles tevékenységek esetén a jogerős hatósági engedélyeket, igazolásokat,

k) a kedvezményezett nyilatkozik arról, hogy mely szervezetektől kért a pályázatában, illetve a kérelmében megjelölt programhoz támogatást, valamint az elnyert támogatás összegéről 8 napon belül tájékoztatja a kötelezettségvállalót,

l) beruházási támogatás esetén a kedvezményezett vállalja, hogy öt évig biztosítja a létesítmény sportcélú fenntartását, üzemeltetését.

(3) A miniszter a támogatási szerződés megkötése érdekében a kedvezményezettől az alábbi adatokat, valamint dokumentumokat kéri be:

a) gazdasági társaság esetén teljes - cégnyilvántartás szerinti - cégnév, székhely, cégjegyzékszám, képviselő neve, adószám, bankszámlaszám, 30 napnál nem régebbi cégkivonat, hiteles cégaláírási nyilatkozat (közjegyzői aláírás-hitelesítéssel ellátott címpéldány),

b) egyéni vállalkozó esetén név, székhely, vállalkozói igazolvány száma, adószám, bankszámlaszám,

c) magánszemély esetén név, anyja neve, lakcím, adóazonosító jel/adószám, bankszámlaszám,

d) egyéb jogi személy esetén 30 napnál nem régebbi igazolás a kedvezményezettet nyilvántartó szervezettől (bíróság, cégbíróság, közigazgatási szerv, gazdasági kamara, ügyvédi kamara) a szervezet nyilvántartásban szereplő adatairól, közjegyzői aláírás-hitelesítéssel ellátott aláírási címpéldány,

e) a tervezett program szakmai és költségterve, a felhasználás részletes leírása, kivéve a 41-47. §-ok alapján nyújtott működési célú támogatásokat,

f) a 41-47. § alapján nyújtott működési célú támogatás esetén a kedvezményezett szervezet költségvetése,

g) az azonnali beszedési megbízásra vonatkozó meghatalmazás,

h) a kedvezményezett ÁFA-levonási jogosultságról szóló nyilatkozata.

(4) A miniszter a kedvezményezettet hiánypótlásra szólítja fel, ha a kedvezményezett nem nyújtja be a támogatási szerződés megkötéséhez a (2)-(3) bekezdés alapján szükséges dokumentumokat. Hiánypótlásra csak egyszer, a felszólítás kézhezvételétől számított 15 napon belül van lehetőség, ennek elmulasztása esetén igazolásnak nincs helye. A hiánypótlás ideje a támogatási szerződés megkötésére meghatározott határidőbe nem számít bele.

(5) Ha a támogatási döntés kedvezményezettjének mulasztásából vagy neki felróható egyéb okból a támogatási szerződés megkötésére a támogatási döntésről szóló értesítésben meghatározott határidő elteltétől számított 30 napon belül nem kerül sor, a támogatási döntés hatályát veszti.

(6) A támogatás folyósítására akkor kerülhet sor, ha a kedvezményezett a támogatóval korábban kötött szerződésekben foglalt kötelezettségeinek a teljesítéséről, illetve a részbeni teljesítéséről szóló elszámolást a támogató részére az előírt határidőben benyújtja, és azt a támogató elfogadja.

7. § (1) A kedvezményezettnek nyújtott támogatás szerződéssel - a kedvezményezett és a miniszter szerződésében foglalttal megegyező célra és feltételekkel - továbbadható, ha e rendelet és a támogatási szerződés azt lehetővé teszi.

(2) A támogatás felhasználásával történő elszámolást számviteli bizonylatokkal alátámasztott módon - a (3) bekezdésben foglaltak figyelembevételével - az 1. melléklet szerinti vagy a pályázatkezelő által meghatározott nyomtatványon (a továbbiakban: összesített elszámolási táblázat) kell benyújtani. A támogatás felhasználását igazoló szakmai beszámolóhoz az összesített elszámolási táblázatot is mellékelni kell. Az elszámolás során személyes adat nem továbbítható.

(3) Ha a támogatás végső felhasználója nem a kedvezményezett, akkor a kedvezményezett köteles a továbbadott támogatásról a támogatottat az összesített elszámolási táblázat szerint elszámoltatni, és azt a miniszternek megküldeni.

(4) A (3) bekezdésben meghatározott esetekben az elszámoltatás költségei a kedvezményezettet terhelik.

(5) Ha a támogatás részletekben történő finanszírozás keretében kerül biztosításra, a kedvezményezett a támogatás összegével, utólagos elszámolás mellett, a támogatási szerződésben meghatározott időpontig köteles elszámolni.

8. § A támogatás rendeltetésszerű felhasználásának és elszámolásának ellenőrzését

a) a külön jogszabályban feljogosított szerv,

b) a miniszter közvetlenül vagy a NUSI útján

végzi, amelyek helyszíni ellenőrzést is tarthatnak.

A pályázati eljárásra vonatkozó külön szabályok
9. § (1) Az előirányzatok pályázat útján is felhasználhatóak.

(2) A pályázati rendszer keretében nyújtott támogatásokkal kapcsolatosan a pályázati felhívásoknak honlapon történő közzétételével, a pályázati felhívásoknak és a támogatási döntéseknek az előkészítésével, a támogatási szerződések megkötésével, módosításával, nyilvántartásával, a támogatási szerződések teljesítésének ellenőrzésével, valamint a tájékoztatással kapcsolatos feladatokat a Wesselényi Miklós Sportközalapítvány is elláthatja.

(3) A pályázati felhívást a pályázat benyújtási határnapja előtt legalább harminc nappal közzé kell tenni az ÖM honlapján.

(4) A pályázati felhívásnak tartalmaznia kell:

a) a pályázat tárgyát és kódját,

b) a pályázatot kiíró szerv megnevezését, címét,

c) a pályázati program célját és a megvalósítás forrását,

d) közreműködő szerv igénybevétele esetén annak megnevezését, címét,

e) a pályázat benyújtására jogosultak körét,

f) a benyújtandó pályázat kötelező elemeinek és a csatolandó dokumentumok, nyilatkozatok megjelölését,

g) a pályázati, illetve regisztrációs díj (a továbbiakban: pályázati díj) előírása esetén annak mértékét, befizetésének módját, határidejét,

h) a szükséges saját forrás mértékét és formáját, a meglétének igazolására szolgáló dokumentumokat,

i) a pályázati dokumentumok elérhetőségét, igénylésének módját,

j) a pályázat benyújtásának módját, helyét és határidejét,

k) a pályázat befogadásának feltételeit, a befogadásról szóló döntés, illetve a lehetséges hiánypótlás határidejét,

l) a pályázat elbírálásának határidejét, az elbírálás szempontrendszerét, valamint a döntéshozó megnevezését,

m) figyelmeztetést arról, hogy az elbírálás során a pályázatban igényeltnél alacsonyabb összegű támogatás is megítélhető, valamint a csökkentett összegű támogatás igénybevételének feltételeit,

n) a szerződéskötésre vonatkozó információkat, a támogatás szerződésszerű felhasználása érdekében szükséges biztosítékokat,

o) a támogatás igénybevételének módját, feltételeit,

p) a pályázat tárgya vagy az adott támogatási forma szempontjából fontos, egyéb feltételeket.

(5) Ha a pályázati felhívás előírja, a pályázó a pályázat benyújtásakor pályázati díjat fizet. A pályázati díj mértékét a pályázati felhívás határozza meg, amelynek összege legfeljebb 10 000 Ft lehet.

10. § (1) A pályázatot a pályázati felhívásban megjelölt címre és az ott megjelölt formában kell benyújtani.

(2) A pályázatnak a pályázati felhívásban megjelölt adatokat, dokumentumokat kell tartalmaznia.

(3) Ha jogszabály, illetve a pályázati felhívás másként nem rendelkezik, a pályázati felhívásnak nem megfelelő, hiányos pályázat esetében a pályázót a pályázat benyújtását követő 8 napon belül hiánypótlásra kell felszólítani. Hiánypótlásra csak egyszer, a felszólítás kézhezvételétől számított 8 napon belül van lehetőség, ennek elmulasztása esetén igazolásnak nincs helye. A hiánypótlás ideje az eljárási határidőkbe nem számít bele.

(4) Érvénytelen a pályázat, ha

a) azt a pályázati felhívás alapján pályázni nem jogosult pályázó nyújtotta be,

b) a pályázat határidőn túl érkezett (a megadott határidőt követően adták postára),

c) a pályázati felhívás nem biztosít lehetőséget hiánypótlásra és a pályázat hiányosan került benyújtásra,

d) hiánypótlási felhívás esetén a pályázó nem vagy nem megfelelően pótolta a pályázat hiányosságait, illetve azt nem határidőre teljesítette.

(5) Ha a pályázat érvénytelen, erről az érvénytelenség okának megjelölésével a pályázat, a hiánypótlás beérkezéstől számított 8 napon belül a pályázót értesíteni kell.

11. § (1) A pályázat értékelésének és elbírálásának szempontjait a pályázati felhívás tartalmazza.

(2) A pályázati bíráló bizottság (a továbbiakban: bizottság) a beérkezett pályázatokkal kapcsolatos szakmai álláspontját és döntési javaslatát a pályázat benyújtási határidejétől számított 60 napon belül a pályázati felhívásban megjelölt elbírálási szempontok alapján alakítja ki.

(3) A folyamatosan beadható pályázatokat a pályázati felhívásban megjelölt határidőig kell elbírálni a pályázati felhívásban foglalt eljárási rendnek megfelelően.

(4) A bizottság tagjait és elnökét a miniszter jelöli ki. A bizottság tagjai kötelesek írásban nyilatkozni arról, hogy velük szemben nem áll fenn a Knyt. szerinti összeférhetetlenség.

(5) A bizottságnak a döntési javaslat megtételének részeként a pályázatok értékelését és az értékelés legfontosabb szempontjait tartalmazó jegyzőkönyvet kell készíteni.

(6) A pályázatra vonatkozó döntést legkésőbb a pályázat benyújtási határnapjától számított 90 napon belül meg kell hozni.

(7) A támogatási döntésről - a döntést követő 8 napon belül - a pályázót írásban értesíteni kell. A pályázó által igényeltnél alacsonyabb mértékű támogatás is megítélhető. Csökkentett mértékű támogatás vagy elutasítás esetén a döntés indokait is ismertetni kell.

(8) A döntésről történő tájékoztatást követően a pályázó jogosult a pályázatra vonatkozóan az értékelő lapban és a bíráló bizottság jegyzőkönyvében foglaltakat megismerni.

(9) A támogatási döntéseket az ÖM honlapján nyilvánosságra kell hozni.

12. § A támogatási szerződéseket a támogatási döntésről szóló értesítés kézhezvételét követő 60 napon belül meg kell kötni. Ha a szerződés megkötésére a kedvezményezett mulasztásából e határidőn belül nem kerül sor, a támogatási döntés hatályát veszti.

13. § (1) A pályázó a pályázat elutasítását, csökkentett összköltséggel vagy feltételekkel történő támogatását jogszabálysértésre vagy a pályázati kiírás szerinti tájékoztatásban foglaltak megsértésére hivatkozással a döntés kézhezvételétől számított 5 munkanapon belül, az indokok megjelölésével kérelmében kifogásolhatja a pályázatot kiíró szervnél.

(2) A kérelemről a miniszter a beérkezésétől számított 30 napon belül dönt, annak helyt ad vagy azt az indokok megjelölésével elutasítja. A pályázatot kiíró szerv az elbírálás határidejét egy alkalommal, legfeljebb 30 nappal meghosszabbíthatja. A pályázatot kiíró szerv az elbírálás elhalasztásának tényéről a kérelem beérkezésétől számított 30 napon belül tájékoztatja a pályázót.

14. § (1) A program teljes költségvetéséről, illetve ha a támogatási szerződés részösszeg folyósítását engedélyezte, a részköltségekről a támogatási szerződésben meghatározott határidőn belül el kell számolni.

(2) A szakmai beszámolóban tájékoztatást kell nyújtani a támogatónak - a támogatási szerződésben meghatározott szakmai teljesítménymutatók szerint - a támogatott program cél szerinti megvalósulásáról.

II. Fejezet
SPORTTEVÉKENYSÉG TÁMOGATÁSA
Utánpótlás-nevelési feladatok
15. § (1) A miniszter az „Utánpótlás-nevelési feladatok” előirányzat terhére támogatja a Sport XXI. Utánpótlás-nevelési programot (a továbbiakban: Sport XXI. program), a sportiskolákat, az egyéb utánpótlás-nevelési feladatok ellátását, valamint a Wesselényi Miklós Sportközalapítvány utánpótlás-nevelési feladatainak ellátásával összefüggésben felmerülő működési költségeket.

(2) A miniszter az (1) bekezdés szerinti előirányzat terhére biztosítja a fenntartó részére a Csanádi Árpád Általános Iskola, Középiskola és Pedagógiai Intézet működtetésével kapcsolatos költségeket.

16. § (1) A Sport XXI. program koordinációs feladatai keretében a NUSI a részére átadott összeget az alábbi célokra fordítja:

a) a programban részt vevő iskolák, sportiskolák, sportegyesületek támogatása,

b) testnevelők, edzők és szervezők díjazása,

c) sportesemények, versenyrendszerek támogatása,

d) a programhoz kapcsolódó működési kiadások támogatása,

e) egységes informatikai rendszer működtetése, fejlesztése,

f) kommunikációs programok támogatása,

g) átfogó teljesítménymérési rendszer működtetésének támogatása,

h) a program működtetéséhez kapcsolódó létesítményszükségletek támogatása,

i) hazai és nemzetközi versenyeken való részvétel támogatása,

j) eszközök és felszerelések beszerzésének támogatása,

k) egyéb, a Sport XXI. program koordinációjával összefüggő feladatok támogatása.

(2) Az (1) bekezdés szerinti támogatást a NUSI továbbadhatja a programban részt vevő országos sportági szakszövetségek, sportszervezetek, ezek jogi személyiséggel rendelkező szakosztálya, szervezeti egysége, valamint iskolák, sportiskolák részére.

17. § (1) A miniszter a NUSI útján támogatja a közoktatásról szóló 1993. évi LXXIX. törvény hatálya alá tartozó olyan sportiskolákat, amelyek sportegyesülettel és országos sportági szakszövetséggel, országos sportági szövetséggel kötött megállapodás alapján utánpótlás-nevelési feladatokat látnak el, biztosítják a testnevelés tantárgy emelt szintű oktatását és a NUSI által pályázat útján kiválasztott módszertani központként működnek.

(2) Az (1) bekezdés szerinti támogatás az alábbi célokra fordítható:

a) a sportiskolákban használandó sportági sportnevelési modultantervek elkészítése és akkreditációra történő előkészítése,

b) a sportági sportnevelési modultantervek nyomtatott és elektronikus formában történő kiadása,

c) a sportági sportnevelési modultantervekhez kapcsolódó módszertani kézikönyvek nyomtatott és elektronikus formában történő kiadása,

d) a sportiskolai rendszer közoktatási intézménytípusaiban alkalmazandó sportpedagógiai és sportpszichológiai koncepció kidolgozása,

e) a NUSI Utánpótlás-nevelési Igazgatósága és a helyi önkormányzatok által együttesen kiválasztott kiemelt és modelliskolák (referenciaiskolák), valamint a rendszerbe folyamatosan bekapcsolódó intézmények és szakmai műhelyek munkája,

f) egyéb, a sportiskolák működésével összefüggő feladatok.

(3) Az (1) bekezdés szerinti támogatást a NUSI a sportiskoláknak továbbadhatja.

(4) A miniszter a NUSI útján támogatja a versenyzői élsportoló osztályokat működtető közoktatási intézményeket, azok adott tanévi működési költségeit, a versenyzők kiegészítő oktatását, vizsgára való felkészítését.

18. § (1) A miniszter a NUSI útján támogathatja az egyéb utánpótlás-nevelési feladatok ellátását az alábbiak tekintetében:

a) Olimpiai Reménységek Versenyén (a továbbiakban: ORV) történő részvétel,

b) ORV magyarországi megrendezése,

c) sportegyesületek utánpótlás-nevelési műhelyeinek szakmai munkája,

d) a Héraklész Program megvalósítása.

(2) Az (1) bekezdés szerinti támogatást a NUSI az országos sportági szakszövetségeknek, sportszervezeteknek, közoktatási intézményeknek és sportiskoláknak továbbadhatja.

19. § A miniszter az alábbi utánpótlás-nevelési feladatok ellátásához támogatást nyújthat az országos sportági szakszövetségek, sportszervezetek, közoktatási intézmények, a Sportiskolák Országos Szövetsége, valamint a Magyar Olimpiai Bizottság (a továbbiakban: MOB) részére:

a) a Duna Kupa versenysorozaton történő részvétel, a versenysorozat magyarországi rendezése,

b) az Európai Ifjúsági Olimpiai Fesztiválon való részvétel,

c) kiemelt jelentőségű hazai rendezésű utánpótlás-sportesemény rendezése,

d) sportiskolai sport támogatása, az utánpótlás-nevelés színvonalának fejlesztésére irányuló programok megvalósítása,

e) egyéb, utánpótlás-neveléssel összefüggő feladatok.

Az iskolai, diák- és felsőoktatási sport támogatása
20. § (1) A miniszter az iskolai, diák- és felsőoktatási sport fejlesztése érdekében az „Iskolai, diák- és felsőoktatási sport támogatása” előirányzat terhére támogatja

a) a diáksportrendezvényeket, szabadidősport-rendezvényeket, programokat,

b) a diákolimpiai versenyrendszert,

c) a Magyar Diáksport Szövetség által delegált magyar válogatott részvételét a Nemzetközi Iskolasport Szövetség versenyein,

d) a felsőoktatási intézményekben tanulók országos bajnokságát, valamint a Magyarországon megrendezésre kerülő egyetemi világbajnokságokat,

e) a felsőoktatási intézmények mellett működő sportegyesületek műhelyeit,

f) a Magyar Egyetemi és Főiskolai Sportszövetség által delegált magyar egyetemi válogatott részvételét a külföldön megrendezésre kerülő 2009. évi főiskolai világbajnokságokon, és Universiadén,

g) a Magyar Testnevelő Tanárok Országos Egyesületének az iskolai és diáksport támogatására, az iskolai testnevelés színvonalának fejlesztésére irányuló törekvéseit, pályázatait,

h) a versenyzői osztályokat működtető közoktatási intézményeket, valamint a versenyzői tagozatot működtető felsőoktatási intézményeket,

i) a Semmelweis Egyetem Testnevelés és Sporttudományi Karát, valamint a testkulturális felsőoktatási képzés szakmai munkáját,

j) a Magyar Diáksport Szövetség, valamint a Magyar Egyetemi és Főiskolai Sportszövetség feladatainak ellátását,

k) az egyéb, iskolai, diák- és felsőoktatási sporttal összefüggő feladatok ellátását.

(2) A Magyar Diáksport Szövetség, a Magyar Egyetemi és Főiskolai Sportszövetség, valamint a Magyar Testnevelő Tanárok Országos Egyesülete az (1) bekezdés szerinti támogatását a miniszterrel kötött szerződésben megjelölt sportegyesületeknek, sportiskoláknak és tagszervezeteinek továbbadhatja.

(3) Az (1) bekezdés alapján szakmai feladatok ellátására nyújtott támogatás tekintetében

a) sportegészségügyi ellátással (a rendezvényeken, eseményeken részt vevő személyek sporttevékenységével összefüggő sport- és egyéb egészségügyi szolgáltatások, táplálkozási tanácsadás, sportegészségügyi eszközök, műszerek, gyógyszerek, étrend-kiegészítők, vitaminok vásárlása),

b) sportfelszerelés, sporteszközök, sportágspecifikus technikai eszközök, a sporttevékenységhez közvetlenül kapcsolódó sportruházat biztosításával,

c) legfeljebb havonta 50 000 Ft értékben a kedvezményezett működésével, sporttevékenységével kapcsolatos belföldi utazással,

d) évente legfeljebb 1 200 000 Ft értékben a gazdasági vezetéssel, könyveléssel,

e) a támogatás legfeljebb 30%-áig a sportesemény szervezésével összefüggő étkezés biztosításával,

f) a támogatás legfeljebb 10%-áig a sportesemény szervezésével összefüggő frissítők biztosításával

kapcsolatos költségek számolhatóak el, valamint a támogatás legfeljebb 30%-áig a munkaviszonyban, valamint a munkavégzésre irányuló egyéb jogviszonyban foglalkoztatott sportszakemberek juttatása és a munkaadókat terhelő járulékok számolhatóak el.

Sportegészségügyi, doppingellenes feladatok
21. § (1) A miniszter a „Sportegészségügyi, doppingellenes feladatok” előirányzat terhére támogatást nyújt az Országos Sportegészségügyi Intézet (a továbbiakban: OSEI) alábbi sportegészségügyi szakmai feladatai ellátásához:

a) az egyes válogatott keretek mellett tevékenykedő orvosok (keretorvosok), sportpszichológusok, masszőrök, gyógytornászok tevékenységének szakmai felügyeletéhez, továbbá a gyógytornászok, sportpszichológusok, masszőrök foglalkoztatásához,

b) a keretorvossal nem rendelkező válogatott keretek sporttevékenységének támogatására szolgáló keretorvosi csoport működtetéséhez,

c) a válogatott kerettagok szűrővizsgálatainak elvégzéséhez, táplálkozási tanácsadáshoz,

d) sportgenomikai laboratórium működtetéséhez,

e) intézményi műszeres fejlesztéshez, eszközbeszerzéshez,

f) sportegészségügyi kiadványok vásárlásához, megjelentetéséhez,

g) olimpiai központokban a sportorvosi ellátáshoz,

h) területi sportorvosi szakrendelések kialakításához és működtetéséhez,

i) a sportegészségügy és a sportegészségügyi szakemberek tevékenysége keretében megelőző, felvilágosító, nevelő, ellenőrző tevékenységhez,

j) egyéb, a sportegészségüggyel összefüggő feladatok ellátásához.

(2) A miniszter az (1) bekezdés szerinti előirányzat terhére támogatást nyújt az OSEI részére az ifjúsági és a téli olimpiai, a paralimpiai felkészüléssel összefüggő sportegészségügyi feladatai ellátásához, így különösen az egyes válogatott kerettagok felkészülését segítő sportpszichológusok, gyógytornászok, masszőrök és dietetikusok foglalkoztatáshoz, a felkészüléshez szükséges gyógyszerek beszerzéséhez, az orvosi eszközök, műszerek, gépek, berendezések megvásárlásához.

(3) A miniszter az (1) bekezdés szerinti előirányzat terhére támogatást nyújthat a sportszövetségek részére a válogatott kerettagok sporttevékenységével összefüggő sport- és egyéb egészségügyi szolgáltatások igénybevételéhez, így különösen sportágspecifikus eszközök, berendezések, műszerek vásárlásához, a táplálkozási tanácsadáshoz, az étrend-kiegészítők, vitaminok vásárlásához.

(4) Az (1)-(3) bekezdés szerinti támogatás időarányosan, hathavi részletekben is nyújtható.

(5) A miniszter az (1) bekezdés szerinti előirányzat terhére támogatást nyújt az alábbi doppingellenes feladatok ellátásához:

a) a nyilvántartott vizsgálati csoport doppingellenőrzéséhez,

b) a nemzeti doppingellenes szervezet egyéb doppingellenes feladatai ellátásához,

c) az NDKT és a Terápiás Alkalmazási Kivétel Bizottság működéséhez,

d) a vonatkozó nemzetközi szerződésekből eredő kötelezettségek teljesítéséhez,

e) az egyéb, a doppingellenes tevékenységgel összefüggő feladatok ellátásához.

(6) Az (1) bekezdés szerinti előirányzat terhére támogatás nyújtható a doppingellenes tevékenységet végző szervezetek részére doppingellenes feladataik ellátásához.

Versenysport támogatása
22. § A miniszter a „Versenysport támogatása” előirányzat terhére támogatja

a) az olimpiai felkészülést, az országos sportági szakszövetségek és jogi személyiséggel rendelkező szervezeti egységeik, valamint a sportszervezetek (műhelyek) szakmai feladatainak ellátását,

b) az országos sportági szakszövetségek és az országos sportági szövetségek működését és szakmai feladataik ellátását,

c) a MOB és a Magyar Paralimpiai Bizottság (a továbbiakban: MPB) útján a magyar olimpiai és paralimpiai keret téli olimpiai és paralimpiai részvételét,

d) a NUSI útján az Ifjúsági Olimpiai Játékokra történő felkészülést, az országos sportági szakszövetségek és jogi személyiséggel rendelkező szervezeti egységeik, valamint a sportszervezetek ezzel összefüggő szakmai feladatainak ellátását,

e) a Nemzetközi Sportszövetségek Szövetségének (a továbbiakban: AGFIS) Világjátékaira való felkészülés szakmai feladatainak ellátását, illetve az AGFIS Világjátékokon való részvételt,

f) a magyar sport olimpiai eredményessége alapján kiemelkedő sportszervezetek, az Stv. alapján közhasznú társaságként (nonprofit gazdasági társaságként) működő sportiskolák működését és szakmai feladataik ellátását,

g) a versenysport fejlesztésének feladatait, különösen a sportági stratégiai fejlesztési koncepciók megvalósítását, a sportszakemberek képzését, továbbképzését, - a NUSI útján - sportszakemberek alkalmazását, mentori tevékenységét (a továbbiakban: Patrónus Program), valamint nemzetközi sportesemények magyarországi megrendezésére való pályázást,

h) a 25. §-ban foglaltaknak megfelelően a külön jogszabály szerinti kiemelt biztonsági kockázatú sportrendezvények közfeladatként történő biztosításához kapcsolódó feladatokat,

i) a kiemelt hazai rendezésű sportesemények rendezését,

j) az olimpiai és paralimpiai felkészülést, az országos sportági szakszövetségek, a fogyatékosok sportszövetségei, ezek jogi személyiséggel rendelkező szervezeti egységeik, valamint a sportszervezetek (műhelyek) ezzel összefüggő szakmai feladatainak ellátását,

k) a versenysporttal összefüggő egyéb feladatok ellátását.

23. § (1) A 22. § a)-b), valamint e)-f) pontjában meghatározott feladatokra nyújtható támogatás összegére a MOB, a Nemzeti Sportszövetség (a továbbiakban: NSSZ) és a Sportegyesületek Országos Szövetsége (a továbbiakban: SOSZ) együttesen tesznek javaslatot.

(2) A 22. § a) pontja esetén a támogatás felhasználására és összegére a MOB tesz javaslatot.

(3) A 22. § b) pontja esetében a támogatás felhasználására és összegére az NSSZ tesz javaslatot.

(4) A 22. § c) pontja esetében a támogatás felhasználására és összegére a MOB és az MPB tesz javaslatot.

(5) A 22. § d) pontja esetén a támogatás felhasználására és összegére a NUSI és a MOB közösen tesz javaslatot.

(6) A 22. § e) pontja esetén a támogatás felhasználására és összegére az NSSZ tesz javaslatot.

(7) A 22. § f) pontja esetében a támogatás felhasználására és összegére a SOSZ tesz javaslatot.

24. § (1) A 22. § a) és e) pontja alapján a sportszövetség, sportszervezet részére folyósított támogatás tekintetében

a) a hazai és külföldi versenyeken, edzőtáborokban, más szakmai programokon való részvétellel,

b) versenyrendezéssel (beleértve a jogdíjakat is) és más szakmai programok rendezésével,

c) sportdiplomáciai feladatokkal,

d) sportegészségügyi ellátással (különösen válogatott vagy olimpiai kerettagok sporttevékenységével összefüggő sport- és egyéb egészségügyi szolgáltatások, táplálkozási tanácsadás, sportegészségügyi eszközök, műszerek, gyógyszerek, étrend-kiegészítők, vitaminok vásárlása),

e) doppingellenes tevékenységgel,

f) sportfelszerelés, sporteszközök, sportágspecifikus technikai eszközök, a sporttevékenységhez közvetlenül kapcsolódó sportruházat biztosításával, valamint a sporttevékenységbe bevont állatokkal

összefüggő költségek számolhatóak el, továbbá a támogatás legfeljebb 30%-áig a munkaviszonyban, valamint a munkavégzésre irányuló egyéb jogviszonyban foglalkoztatott sportszakemberek juttatásai és a munkaadókat terhelő járulékok számolhatók el.

(2) A 22. § b) és f) pontja alapján folyósított támogatás tekintetében kiadásként az (1) bekezdésben meghatározott kiadások mellett

a) a nemzeti és a nemzetközi szervezetek tagdíjai, a regisztrációs és licencdíjak,

b) a sportszövetségi, sportegyesületi iroda működésével kapcsolatos költségek,

c) a sporttevékenységgel közvetlenül összefüggő szakmai, kommunikációs és marketing kiadványok megjelentetésének költségei,

d) a támogatás legfeljebb 30%-áig a személyi juttatások és a munkaadót terhelő járulékok,

e) legfeljebb havonta 100 000 Ft értékben a sportszövetség, sportszervezet működésével kapcsolatos belföldi utazási költségek,

f) évente legfeljebb 1 200 000 Ft értékben a gazdasági vezetéssel, könyveléssel kapcsolatos költségek

számolhatóak el.

(3) A 22. § b) pontja alapján támogatásban részesülő országos sportági szakszövetség, országos sportági szövetség a támogatást az Stv.-ben, valamint az alapszabályában meghatározott feladatokra köteles fordítani. A támogatási javaslat meghatározásakor az NSSZ az országos sportági szakszövetségek, országos sportági szövetségek által a részére megküldött alábbi adatokat veszi figyelembe:

a) a 2. mellékletben meghatározott pontértéktáblázat alapján kiszámított sportági eredményességi pontszám nem 0,

b) a sportágban kiadott belföldi versenyengedélyek száma több mint 500,

c) a szövetségi tagszervezetek száma több mint 20.

(4) Ha az országos sportági szakszövetség, országos sportági szövetség a (3) bekezdésben meghatározott feltételek közül legalább kettőnek nem felel meg, a 22. § b) pontja szerinti támogatása az adott évben nem lehet több 1 500 000 Ft-nál.

(5) Ha az országos sportági szakszövetség, országos sportági szövetség a (3) bekezdésben meghatározott feltételek közül legalább kettőnek megfelel, a támogatási javaslat meghatározásakor a 23. § (1) bekezdésében meghatározott szervezetek az országos sportági szakszövetségek, országos sportági szövetségek által a részükre megküldött alábbi adatokat veszik figyelembe:

a) a 22. § b) pontjában foglaltak támogatására rendelkezésre álló összeg legfeljebb 5%-a pályázati keretként elkülöníthető, a megmaradt összeg 25%-ának felosztása a 2. mellékletben meghatározott pontértéktáblázat alapján kiszámított sportági eredményességi pontszám alapján történik;

b) a 22. § b) pontjában foglaltak támogatására rendelkezésre álló összeg pályázati kerete mellett megmaradó összeg 75%-ának felosztása az alábbi adatok alapján történik, a megjelölt arányban:

ba) a sportszövetség által fizetendő nemzetközi tagdíjak l-es szorzóval,

bb) a sportágban kiadott belföldi versenyengedélyek száma 4-es szorzóval,

bc) a sportszövetségi tagszervezetek száma 4-es szorzóval,

bd) a sportszövetség közgyűlése által elfogadott mérleg szerinti éves költségvetés l-es szorzóval,

be) a sportági tradíciók (a magyar sportszövetség megalakulásának éve) 3-as szorzóval,

bf) egyéb, előre nem számszerűsíthető szempontok, azaz a sportág szállítási igénye 2-es szorzóval, pályaigénye 2-es szorzóval, technikai igényei és állatok bevonásának igénye 4-es szorzóval, edzőpartner bevonásának igénye 4-es szorzóval, női és férfi szakágai 6-os szorzóval, olimpiai és nem olimpiai szakágak száma 6-os szorzóval.

(6) A 22. § b) pontjában foglaltak támogatására rendelkezésre álló összeg - részére szerződéssel átadott - pályázati keretének felhasználásáról az NSSZ gondoskodik. A pályázati felhívás kiírásában, valamint a beérkezett pályázatok értékelésében a miniszter részt vesz. A pályázati felhívást, a támogatásban részesülő pályázók névsorát, valamint támogatásaik összegét az NSSZ hivatalos honlapján jelenteti meg. A nyertes pályázók részére a támogatást az NSSZ szerződéssel továbbadja.

(7) A 22. § g) pontjában foglalt, a Patrónus Programhoz nyújtott támogatást a NUSI a sportszövetségek, valamint a sportegyesületek részére továbbadhatja.

(8) A 22. § a) pontja alapján a miniszter az olimpiai sportágak felnőtt és a felnőtt alatti két utánpótlás-korosztályának nemzetközi eredményessége alapján - az illetékes országos sportági szakszövetségnek a felkészülés szakmai feladataira vonatkozó javaslata figyelembevételével - támogatást nyújt olimpiai kerettagok felkészítését végző sportszervezetek, jogi személyiséggel rendelkező szakosztályok, sportegyesületi műhelyek részére.

25. § A miniszter a „Versenysport támogatása” előirányzat terhére támogatást nyújt a külön jogszabály szerinti kiemelt biztonsági kockázatú sportrendezvények közfeladatként történő rendőri biztosításához, a Sportrendezvényeket Biztonsági Szempontból Minősítő Szakértői Bizottság működéséhez, valamint a sportrendezvények biztonságával kapcsolatos szakmai kiadványok megjelentetéséhez.

26. § (1) A miniszter a „Versenysport támogatása” előirányzat terhére támogatást nyújt a sportszövetség részére a kiemelt hazai rendezésű sportesemények rendezésével összefüggő költségek legfeljebb 50%-ának fedezetéhez.

(2) Az (1) bekezdés szerinti támogatás esetében - az egyes sportágakra irányadó különböző elnevezésekre is figyelemmel - sportrendezvénynek minősül:

a) a felnőtt és az az alatti első korosztály világbajnoksága,

b) a felnőtt és az az alatti első korosztály Európa-bajnoksága,

c) a felnőtt Világkupa (az adott sportág nemzetközi szövetsége által az éves versenynaptárban Világkupaként meghatározott verseny).

(3) Felnőtt Világkupa megrendezéséhez sportáganként legfeljebb 2 évente nyújtható támogatás.

27. § (1) A sportrendezvény rendezési jogára vonatkozó pályázat benyújtását legalább 45 nappal megelőzően a sportszövetség a sportrendezvény megrendezésének szándékát és az előirányzatból való támogatás iránti igényét tartalmazó regisztrációs kérelmet nyújt be a miniszter részére. A regisztrációs kérelmet a 4. melléklet szerinti - az ÖM honlapján is közzétett - nyomtatványon kell postai és elektronikus úton megküldeni.

(2) A miniszter a regisztrációs kérelmet annak kézhezvételétől számított 30 napon belül elbírálja, dönt annak nyilvántartásba vételéről vagy elutasításáról, amelyről a sportszövetséget értesíti. Ha a regisztrációs kérelem kiegészítésre vagy kijavításra szorul, azt a miniszter a hiányok megjelölése mellett hiánypótlás végett a kérelmező sportszövetségnek legfeljebb 15 napos határidő kitűzésével visszaküldi.

(3) A miniszter elutasítja a regisztrációs kérelem nyilvántartásba vételét, ha

a) nem a jogosult nyújtotta be,

b) nem a 26. § szerinti sportrendezvény megrendezésének szándékát tartalmazza, vagy

c) a regisztrációs kérelem a sportszövetség hibájából hiányosan került benyújtásra, és a hiánypótlás is eredménytelen volt.

(4) Ha a sportrendezvény rendezési jogára vonatkozó pályázathoz az Stv. 50. § (3) bekezdés b) pontjában meghatározott garanciavállalás, illetve a Kormány döntését igénylő létesítményfejlesztés, beruházás, eszközbeszerzés szükséges, a regisztrációs kérelem a Kormány fentiekre vonatkozó döntését követően vehető nyilvántartásba.

(5) A regisztrációs kérelem nyilvántartásba vétele a miniszter részére fizetési kötelezettségvállalást nem jelent.

(6) A 26. § szerinti előirányzatból kizárólag annak a sportszövetségnek nyújtható támogatás, amelynek az adott sportrendezvényre vonatkozó regisztrációs kérelmét a miniszter nyilvántartásba vette.

28. § (1) A sportrendezvény rendezési jogának elnyerése esetén a sportszövetség támogatási kérelmet nyújthat be - legkésőbb a sportrendezvény időpontját megelőző év május 31-ig - a miniszter részére. A támogatási kérelmet az 5. melléklet szerinti - az ÖM honlapján is közzétett - nyomtatványon kell postai és elektronikus úton megküldeni.

(2) Ha a sportrendezvény rendezési jogára vonatkozó pályázat az (1) bekezdés szerinti határidő lejártát követően kerül kiírásra, a miniszter eltekinthet a 27. §-ban meghatározott követelményektől, és a támogatási kérelem az (1) bekezdés szerinti határidőt követően is benyújtható.

29. § (1) A miniszter a beérkezett támogatási kérelmek alapján dönt a támogatásban részesíthető sportszövetségek köréről.

(2) A tárgyévre vonatkozó támogatásról való döntés során az alábbi szempontokra kell figyelemmel lenni:

a) a sportrendezvény hazai megrendezésének eredményességi, kvalifikációs, sportdiplomáciai szerepe,

b) a sportrendezvényen részt vevő országok, sportolók, nézők várható száma,

c) a sportrendezvény közvetítésének a Magyar Köztársaság nemzetközi megítélésére gyakorolt hatása,

d) a sportrendezvénnyel összefüggő létesítményfejlesztés, a beruházás sportágfejlesztési és sportpolitikai, valamint gazdaságösztönző hatása,

e) a sportrendezvénnyel összefüggő létesítményfejlesztéshez, beruházáshoz rendelkezésre álló költségvetési, önkormányzati és egyéb források,

f) a sportrendezvény, valamint az azzal összefüggő létesítményfejlesztés, beruházás hosszú távú - költségvetési éven áthúzódó - hatása,

g) a sportrendezvénnyel összefüggő létesítményfejlesztéshez kapcsolódó egyéb sportcélú állami támogatási igény,

h) a sportrendezvénnyel összefüggő létesítményfejlesztés a nyári olimpiai és paralimpiai játékok Magyarországon történő megrendezésével is összefüggő összetettsége, jelentősége,

i) a sportrendezvény megrendezéséből származó esetleges nyereség,

j) a sportrendezvény várható hatása a sportág további fejlődésére,

k) a sportrendezvény évének eseménynaptára,

l) a fogyatékos személyek társadalmi integrációjára gyakorolt hatása.

30. § A 26. § szerinti támogatás esetén - a 6. §-ban meghatározottak mellett - a szerződés megkötésének további feltételei a következők:

a) a sportszövetség lehetővé teszi, hogy a szerződés megkötésétől a támogatás felhasználásával történő elszámolásig a miniszter képviselője tanácskozási joggal részt vehessen a szervezőbizottság munkájában,

b) a sportszövetség - az elnöksége által jóváhagyott - költségvetést készít, amely alapján meghatározásra kerül, hogy a miniszter által nyújtott támogatás milyen rendezési költségekhez használható fel.

31. § A sportszövetség a támogatási szerződésben megállapított elszámolási határidőig a miniszter részére köteles megküldeni a sportrendezvény szakmai értékelését is.

Jégkorong utánpótlás nevelés támogatása
32. § (1) A miniszter a „Jégkorong utánpótlás nevelés támogatása” előirányzat terhére támogatja a jégkorong sportágban működő sportszervezeteket és országos sportági szakszövetséget, amelyek a támogatást a 16. § (1) bekezdés a)-j) pontjában foglalt céloknak megfelelően használhatják fel.

(2) A támogatás a NUSI útján is nyújtható a 16. § (2) bekezdésében foglaltaknak megfelelően.

Sportteljesítmények elismerése, megbecsülése
33. § A miniszter a „Sportteljesítmények elismerése, megbecsülése” előirányzat terhére az alábbi célokat támogatja:

a) a Nemzet Sportolója Címmel járó járadék folyósítása,

b) az olimpiai járadék folyósítása,

c) eredményességi támogatás a 34-37. §-ok alapján, a Wesselényi Miklós Sportközalapítványon keresztül,

d) a Mező Ferenc Sportközalapítvány működése, az alapító okiratban foglalt feladatainak ellátása.

34. § (1) A miniszter eredményességi támogatásban kizárólag a MOB-ban vagy az MPB-ben tagsággal rendelkező országos sportági szakszövetség, olimpiai sportág olimpiai szakágának olimpiai és nem olimpiai versenyszámaiban, valamint a paralimpiai versenyrendszerben 1-3. helyezést elért versenyzőit, valamint e versenyzők felkészülését segítő sportszakembereket részesítheti.

(2) A támogatandó személyekre az országos sportági szakszövetség, paralimpiai sportágak esetében az MPB tesz javaslatot. Az országos sportági szakszövetségnek és az MPB-nek a javaslathoz csatolnia kell az adott verseny teljes - minden versenyszámot tartalmazó - jegyzőkönyvét. A miniszter a javaslatok alapján határozza meg a támogatandók névsorát.

(3) Az országos sportági szakszövetség és az MPB akkor tehet javaslatot, ha a központi költségvetési támogatás felhasználására és elszámolására vonatkozó jogszabályi kötelezettségeinek eleget tett.

35. § (1) Eredményességi támogatás a 2009. évi sportági versenynaptárban szereplő sporteseményen 1-3. helyezést elért versenyzők és a felkészülésüket segítő sportszakemberek részére állapítható meg.

(2) Egy sportágban nemenként egy felnőtt és a legidősebb utánpótlás-korosztály versenyzői és a felkészítésüket segítő sportszakemberek, paralimpiai sportágakban nemenként a felnőtt korosztály versenyzői és a felkészülésüket segítő sportszakemberek részesíthetők eredményességi támogatásban.

(3) A felnőtt korosztály, olimpiai sportág olimpiai versenyszámában Európa-bajnokságon és világbajnokságon elért 1-3. helyezésért nyújtandó eredményességi támogatás összegét, forintban feltüntetve a 3. melléklet tartalmazza.

(4) A paralimpiai sportágak, valamint az olimpiai sportágak olimpiai szakága nem olimpiai versenyszámában elért helyezésért az eredményességi támogatás 50%-a nyújtható.

(5) Azokban az olimpiai sportágakban, amelyekben olimpiai versenyszámokat nem olimpiai körülmények között rendeznek meg, eredményességi támogatás az olimpiai sportág olimpiai szakága nem olimpiai versenyszámainak megfelelően nyújtható.

(6) Az olimpiai sportág olimpiai szakága olimpiai versenyszámában a legidősebb utánpótlás korosztály versenyzője által elért helyezés esetén az eredményességi támogatás 25%-a nyújtható.

(7) Az olimpiai sportág olimpiai szakága nem olimpiai versenyszámában a legidősebb utánpótlás korosztály versenyzője által elért helyezés után az eredményességi támogatás 15%-a nyújtható.

36. § (1) Azokban a sportágakban, amelyekben az összetett eredmény mellett a részteljesítményeket is értékelik, az országos sportági szakszövetségnek és az MPB-nek a versenyző azon eredményét kell figyelembe vennie, amely alapján magasabb összegű támogatásban részesíthető.

(2) Az egyéni sportágak azon csapatversenyszámaiban, amelyekben a csapateredményt az egyéni eredmények alapján állapítják meg, eredményességi támogatás nem nyújtható abban az esetben sem, ha az egyéni eredmény sem támogatható.

(3) Az egyéni sportágak csapat versenyszámaiban, valamint a csapatjáték sportágakban a javaslattevő szervezet az egyes versenyzők különböző összegű eredményességi támogatására tehet javaslatot, amely azonban nem lehet magasabb az adott helyezésért egyéni versenyszámban járó eredményességi támogatás összegénél. A versenyzők így megállapított eredményességi támogatásának összege nem lehet magasabb a 3. melléklet szerinti eredményességi támogatásuk összegénél.

(4) Ha a versenyző egy versenyen - mind olimpiai, mind nem olimpiai, mind paralimpiai versenyszámokban - több versenyszámban ér el helyezést, ezen helyezések közül a legjobb helyezésért teljes összegű eredményességi támogatásra, egy helyezésért az eredményességi támogatás 50, és minden további helyezésért az eredményességi támogatás 25%-ára jogosult.

(5) Egy versenyen olimpiai versenyszámban elért két helyezés mellett nem olimpiai versenyszámban elért további helyezésért eredményességi támogatás nem nyújtható.

(6) Az eredményességi támogatás 50%-a nyújtható, ha az olimpiai, paralimpiai versenyszámban induló országok száma Európa-bajnokság esetén kevesebb mint 10, világbajnokság esetén kevesebb mint 15.

(7) Nem nyújtható eredményességi támogatás nem olimpiai versenyszámban elért helyezésért, amennyiben az azon induló országok száma Európa-bajnokság esetén kevesebb mint 10, világbajnokság esetén kevesebb mint 15.

37. § (1) A versenyzők felkészülését segítő sportszakemberek részére megállapított eredményességi támogatások összege (a továbbiakban: sportszakemberi támogatási keret) a sportágban a versenyzőknek nyújtott eredményességi támogatások összegének 50%-a, duatlon és triatlon sportágakban 70%-a, öttusa sportágban 90%-a.

(2) A sportszakember támogatása nem lehet több, mint az adott versenyen legjobb eredményt elért versenyző eredményességi támogatása, és nem lehet kevesebb Európa-bajnokság esetén 50 000 Ft-nál, világbajnokság esetén 100 000 Ft-nál. Csapatjáték sportág esetében a szövetségi kapitány eredményességi támogatása nem lehet több, mint a versenyző 3. melléklet szerinti eredményességi támogatásának 150%-a.

(3) Egy versenyen egy személy egy jogcímen, versenyzőként vagy felkészülést segítő sportszakemberként részesülhet támogatásban.

38. § A miniszter a „Sportteljesítmények elismerése, megbecsülése” előirányzat terhére nyújt támogatást a Mező Ferenc Sportközalapítvány működéséhez, a Mező Ferenc Sportközalapítványon keresztül a nyugdíjas olimpiai és világbajnoki érmes sportolók, azok özvegyei, a kiemelkedő sporteredmények elérésében közreműködő nyugdíjas sportszakemberek részére, valamint az „Ezüstgerely” művészeti pályázathoz.

Kiemelt nemzetközi sportesemények támogatása
39. § A miniszter a „Kiemelt nemzetközi sportesemények támogatása” előirányzat terhére nyújt támogatást a Forma-1 Magyar Nagydíj megrendezéséhez, a Hungaroring Sport Zrt. által fizetendő rendezői jogdíj fedezetéhez, valamint az egyéb kiemelt nemzetközi sportesemények előkészítésével, megvalósításával összefüggő feladatok ellátásához.

Nemzeti Sporttanács támogatása
40. § A miniszter a „Nemzeti Sporttanács támogatása” előirányzat terhére a Nemzeti Sporttanács működési költségeihez nyújt támogatást.

A MOB működési támogatása
41. § (1) A miniszter a „Magyar Olimpiai Bizottság működési támogatása” előirányzat terhére támogatást nyújt a MOB, valamint a budapesti székhelyű nemzetközi sportszövetségek, sportszervezetek adminisztratív működéséhez, szakmai feladatainak ellátásához.

(2) A támogatás időarányosan, hathavi részletekben is nyújtható.

A MPB működési támogatása
42. § (1) A miniszter a „Magyar Paralimpiai Bizottság működési támogatása” előirányzat terhére támogatást nyújt az MPB adminisztratív működéséhez, szakmai feladatainak ellátásához.

(2) A támogatás időarányosan, hathavi részletekben is nyújtható.

Az NSSZ működési támogatása
43. § (1) A miniszter a „Nemzeti Sportszövetség működési támogatása” előirányzat terhére támogatást nyújt az NSSZ adminisztratív működéséhez, szakmai feladatainak ellátásához.

(2) A támogatás időarányosan, hathavi részletekben is nyújtható.

A Nemzeti Szabadidősport Szövetség működési támogatása
44. § (1) A miniszter a „Nemzeti Szabadidősport Szövetség működési támogatása” előirányzat terhére nyújt támogatást a Nemzeti Szabadidősport Szövetség (a továbbiakban: NSZSZ) adminisztratív működéséhez, szakmai feladatainak ellátásához.

(2) A támogatás időarányosan, hathavi részletekben is nyújtható.

A SOSZ működési támogatása
45. § A miniszter a „Sportegyesületek Országos Szövetsége működési támogatása” előirányzat terhére támogatást nyújt a SOSZ adminisztratív működéséhez, szakmai feladatainak ellátásához.

A Fogyatékosok Nemzeti Sportszövetsége működési támogatása
46. § (1) A miniszter a „Fogyatékosok Nemzeti Sportszövetsége működési támogatása” előirányzat terhére támogatást nyújt a Fogyatékosok Nemzeti Sportszövetsége (a továbbiakban: FONESZ) adminisztratív működéséhez, szakmai feladatainak ellátásához.

(2) A támogatás időarányosan, hathavi részletekben is nyújtható.

A Wesselényi Miklós Sportközalapítvány működési támogatása
47. § (1) A miniszter a „Wesselényi Miklós Sportközalapítvány működési támogatása” előirányzat terhére biztosítja a közalapítvány alapító okiratában foglalt feladatok ellátásával kapcsolatos működési költségeket.

(2) A támogatás időarányosan, hathavi részletekben is nyújtható.

Szabadidősport támogatása
48. § (1) A miniszter a szabadidősport fejlesztése érdekében a „Szabadidősport támogatása” előirányzat terhére támogatja

a) a kiemelkedő szabadidősport rendezvényeket,

b) a nők és családok sportjának fejlesztését,

c) a hátrányos helyzetűek sporttevékenységét,

d) az idősek sportját,

e) a szabadidősportot népszerűsítő kommunikációs tevékenységet,

f) a szabadidősporttal kapcsolatos kutatásokat,

g) az NSZSZ, valamint tagszervezetei szakmai programjának megvalósítását,

h) a Magyarországi Éjféli Sportbajnokságok Egyesület Holdsugár programjának megvalósítását,

i) szabadidősport programok céljára is szolgáló létesítmények működését, igénybevételét,

j) egyéb, az egészséges életmód terjesztésével, a szabadidősport, az iskolai, diák- és felsőoktatási sport fejlesztésével összefüggő programok, feladatok ellátását.

(2) A Magyarországi Éjféli Sportbajnokságok Egyesület az (1) bekezdés h) pontja szerinti támogatását a miniszterrel kötött szerződésben megjelölt, a Holdsugár Programban részt vevő jogi személyek részére a Holdsugár Program megvalósítása céljából továbbadhatja.

(3) Az (1) bekezdés alapján szakmai feladatok ellátására nyújtott támogatás tekintetében

a) sportegészségügyi ellátással (a rendezvényeken, eseményeken részt vevő személyek sporttevékenységével összefüggő sport- és egyéb egészségügyi szolgáltatások, táplálkozási tanácsadás, sportegészségügyi eszközök, műszerek, gyógyszerek, étrend-kiegészítők, vitaminok vásárlása),

b) sportfelszerelés, sporteszközök, sportágspecifikus technikai eszközök, a sporttevékenységhez közvetlenül kapcsolódó sportruházat biztosításával,

c) legfeljebb havonta 50 000 Ft értékben a sportszövetség, sportszervezet, szervezet működésével, sporttevékenységével kapcsolatos belföldi utazással,

d) évente legfeljebb 1 200 000 Ft értékben a gazdasági vezetéssel, könyveléssel,

e) a támogatás legfeljebb 30%-áig a sportesemény szervezésével összefüggő étkezés biztosításával,

f) a támogatás legfeljebb 10%-áig a sportesemény szervezésével összefüggő frissítők biztosításával

kapcsolatos költségek számolhatóak el, valamint a támogatás legfeljebb 30%-áig a munkaviszonyban, valamint a munkavégzésre irányuló egyéb jogviszonyban foglalkoztatott sportszakemberek juttatása és a munkaadókat terhelő járulékok számolhatók el.

49. § (1) A miniszter a „Szabadidősport támogatása” előirányzat terhére támogathatja a megyei (fővárosi), valamint megyei jogú városi önkormányzat önként vállalt sportcélú feladatainak ellátása körében

a) az iskolai, diák- és szabadidősport feladatok ellátását,

b) a területi amatőr versenyrendszer működtetését,

c) a statisztikai elemzések készítésével, oktatással, képzéssel (továbbképzéssel) összefüggő feladatok ellátását, szakmai programok lebonyolítását, kiadványok elkészítését, továbbá a sporttevékenységgel kapcsolatos szakmai ismeretek terjesztését,

d) a fogyatékos személyek helyi szabadidősportjának, valamint diáksportjának fejlesztését,

e) az egyéb, megyei (fővárosi), valamint megyei jogú városi önkormányzat önként vállalt sportcélú feladatainak ellátását.

(2) Az (1) bekezdés szerinti támogatást a megyei (fővárosi), valamint megyei jogú városi önkormányzat a sportszövetség jogi személyiséggel rendelkező - az önkormányzat területén működő - területi szervezeti egységének és sportszervezetnek továbbadhatja.

(3) Az (1) bekezdés c) pontja szerinti feladatok ellátása a megyei (fővárosi) önkormányzatok, valamint a megyei jogú városok országos érdek-képviseleti szerve, továbbá többcélú kistérségi társulások útján is támogatható, ha a sportfeladatok ellátása a társulási megállapodásban szerepel.

(4) A miniszter a „Szabadidősport támogatása” előirányzat terhére támogatást nyújt - az NSZSZ javaslatának figyelembevételével - az NSZSZ tagszervezetei működési költségeinek fedezetére.

Sport népszerűsítésével összefüggő kiadások
50. § A miniszter a „Sport népszerűsítésével összefüggő kiadások” előirányzat terhére biztosítja a sport, az egészséges, mozgásgazdag életmód, a fizikai aktivitás népszerűsítésével összefüggő kommunikációs, marketing tevékenységet, tájékoztató rendezvényeket, programokat, kiadványok megjelentetését.

Egészségjavítást célzó sporttevékenység (szabadidősport- és diáksport programok támogatása)
51. § A miniszter az egészségjavítást célzó sporttevékenység fejlesztése érdekében az „Egészségjavítást célzó sporttevékenység (szabadidősport- és diáksport programok támogatása)” előirányzat terhére támogatást nyújt a szabadidősport és a diáksport területén, különösen a lakosság egészségügyi helyzetének javítása, a rekreációs sport növelése és népszerűsítése, az egészséges, mozgásgazdag életmód, a fizikai aktivitás és ezek előnyei iránti figyelem széles körű felkeltése érdekében a Wesselényi Miklós Sportközalapítvány részére. A támogatást a Wesselényi Miklós Sportközalapítvány - alapító okiratában foglalt feladatainak ellátása érdekében - pályázat keretében továbbadja.

Stratégiai és sporttudományi innovációs folyamatok működtetése és projektjei
52. § (1) A miniszter a „Stratégiai és sporttudományi innovációs folyamatok működtetése és projektjei” előirányzat terhére támogatja

a) a sportszakmai képesítések modul rendszerű szakmai és vizsgakövetelményein alapuló központi programjai, oktatási segédletei, valamint a szakmai vizsga szóbeli és írásbeli tételeinek kidolgozását és kiadását,

b) továbbképzések szervezését, szakmai ismeretek terjesztését,

c) szakmai-módszertani anyagok készítését és korszerűsítését, digitalizálását,

d) a szakképzési szakértők részére igazolvány elkészíttetését,

e) a Magyar Sporttudományi Társaságot, amely a támogatást továbbadhatja a sporttudománnyal kapcsolatos szakmai feladatok ellátására,

f) a Magyar Edzők Társaságát, valamint a sporttudomány területén működő egyéb szervezetek működését és szakmai feladataik ellátását,

g) a sportinformációs rendszerek kialakításával, működtetésével, modulszerű továbbfejlesztésével kapcsolatos feladatokat, szakértői tevékenységet,

h) a Sport XXI. Nemzeti Sportstratégiáról szóló 65/2007. (VI. 27.) OGY határozattal és az egészséges életmód terjesztésével, a sporttudomány, az utánpótlás-nevelés, a szabadidősport, az iskolai és diáksport fejlesztésével, valamint a területi - különösen a kistérségi - sportfeladatok ellátásának segítésével összefüggő programokat, infrastrukturális és eszközfejlesztéseket,

i) a Sport XXI. Nemzeti Sportstratégiáról szóló 65/2007. (VI. 27.) OGY határozat végrehajtásának 2008-2009. évekre vonatkozó cselekvési programjáról szóló 1030/2008. (V. 16.) Korm. határozat mellékletének I. 3. alpontjában, II. 3., valamint 6-9. alpontjaiban, III. 1. és 5. alpontjában, IV. 2. alpontjában és V. 1. alpontjában foglalt, 2009. évre vonatkozó feladatok megvalósítását,

j) a tudományos és kutatási tevékenységet,

k) a tanulmányok, hatástanulmányok elkészítését,

l) a konferenciák és rendezvények szervezését.

(2) Az (1) bekezdés szerinti támogatás részletes indokolás alapján 25%-os, de legfeljebb 2 millió forint összegű támogatási előleggel is nyújtható. Különösen indokolt esetben az előleg elszámolását követően további előlegek folyósítására is sor kerülhet.

Fogyatékkal élők sportjának támogatása
53. § (1) A miniszter a fogyatékos személyek sportjának fejlesztése érdekében a „Fogyatékkal élők sportjának támogatása” előirányzat terhére támogatja

a) a fogyatékosok sportjában megyei szinten valamennyi fogyatékossági ágban és több sportágban - a fogyatékosok sportja területén - működő sportszövetség, sportszervezet működését, szakmai programjait,

b) a fogyatékosok sportjának fejlesztését szolgáló sportegészségügyi és sporttudományos programokat,

c) a sport által megvalósuló integrációt elősegítő programokat,

d) a sportrehabilitációs programokat,

e) a fogyatékos gyerekek tanórán kívüli, rendszeres, terápiás jellegű sportoktatását és programjait,

f) a sportszakember-képzési feladatokat,

g) a FONESZ-t a fogyatékos személyek szabadidősportjának, valamint diáksportjának országos, megyei és helyi rendezvényei céljára, amely támogatást a FONESZ továbbadhatja a fogyatékosok sportja területén működő sportszövetségeknek, sportegyesületeknek, valamint a megyei (fővárosi) sportszakigazgatási szerveknek,

h) az egyéb, a fogyatékosok sportjának fejlesztésével összefüggő feladatok ellátását.

(2) A miniszter az (1) bekezdés szerinti előirányzat terhére támogatja - a paralimpiai sportágak kivételével - a fogyatékosok hazai és nemzetközi versenyrendszerét, valamint a műhelytámogatási programot, amelyek esetében a támogatást a speciális világjátékok versenyprogramjainak sportágai részére az alábbi szervezeteken keresztül nyújthatja:

a) FONESZ,

b) Magyar Speciális Olimpia Szövetség,

c) Magyar Szervátültetettek Országos Sport, Kulturális és Érdekvédelmi Szövetsége,

d) Magyar Hallássérültek Sportszövetsége,

e) Magyar Látássérültek Sportszövetsége,

f) Magyar Parasport Szövetség,

g) Magyar Mozgáskorlátozottak Sportszövetsége,

h) sportszövetségek, sportszervezetek, integrált sportszövetségek, sportszervezetek.

(3) A FONESZ az (1)-(2) bekezdés szerinti támogatást továbbadhatja.

(4) A miniszter az (1) bekezdés szerinti előirányzat terhére, az MPB-n keresztül támogatja a paralimpiai mozgalmat. Az MPB a támogatást a paralimpiai mozgalom 2009. évi szakmai feladatainak teljesítéséhez, edzőtáborokban való részvételhez, nemzetközi versenyeken való részvételhez, sportszakemberek foglalkoztatásának költségeihez, sporteszközök beszerzéséhez, sportegészségügyi kiadásokhoz használhatja fel. A támogatást az MPB továbbadhatja a fogyatékosok sportszövetségei és jogi személyiséggel rendelkező szervezeti egységeik, sportszervezetek, valamint megyei (fővárosi) sportszakigazgatási szervek részére.

III. Fejezet
SPORTLÉTESÍTMÉNYEK FEJLESZTÉSE ÉS KEZELÉSE
Sportlétesítmények PPP konstrukcióban történő fejlesztése
54. § A miniszter a „Sportlétesítmények PPP konstrukcióban történő fejlesztése” előirányzat terhére biztosítja a Sport XXI. Létesítményfejlesztési Program PPP konstrukcióban megvalósuló projektekben a magánbefektető által teljesített és a szolgáltatási szerződésben részletesen meghatározott szolgáltatások ellenértékének részbeni finanszírozásául szolgáló, a Magyar Államot terhelő 2009. évi szolgáltatásidíj-hozzájárulást, valamint a kapcsolódó járulékos költségeket.

Állami, önkormányzati és egyéb sportlétesítmények fejlesztése, fenntartása
55. § (1) A miniszter az „Állami, önkormányzati és egyéb sportlétesítmények fejlesztése, fenntartása” előirányzat terhére nyújt támogatást a Sport XXI. Létesítményfejlesztési Program keretében megvalósuló állami és önkormányzati tulajdonú sportcélú ingatlanfejlesztésekhez, a program koordinációjával összefüggő szakmai feladatok ellátásához, továbbá az egyéb sportlétesítmény-fejlesztési, felújítási, korszerűsítési feladatok ellátásához.

(2) A miniszter az (1) bekezdés szerinti előirányzat terhére nyújt támogatást az önkormányzati és egyéb, nem állami tulajdonú sportcélú ingatlanok üzemeltetésével, felújításával és korszerűsítésével összefüggő, valamint a támogatások felhasználásával kapcsolatos ellenőrző és koordinációs feladatok ellátásához.

56. § A miniszter az „Állami, önkormányzati és egyéb sportlétesítmények fejlesztése, fenntartása” előirányzat terhére nyújt támogatást

a) a Papp László Budapest Sportaréna üzemeltetése során a Magyar Államot megillető állami és társadalmi eseménynapok igénybevételével kapcsolatos koordinációs feladatokhoz,

b) a Puskás Ferenc Stadion és Létesítményei magántőke bevonásával megvalósuló fejlesztéséhez kapcsolódó pályázati koncepció kialakításához, kiírásához és lebonyolításához kapcsolódó feladatokhoz,

c) az olimpiai központok fejlesztéséhez,

d) az egyéb, nem vagy nem kizárólag állami forrásból megvalósuló, átfogó jellegű létesítményfejlesztési programok előkészítő és koordinációs feladataihoz, az abba illeszkedő egyedi beruházások támogatásához, amely beruházási támogatás legfeljebb 7%-a fordítható koordinációs feladatokra,

e) a „Sikeres Magyarországért Önkormányzati Infrastruktúrafejlesztési Hitelprogram - Beruházás a 21. század iskolájába” elnevezésű pályázat nyerteseinek fizetendő kamattámogatásokhoz és a pályázattal kapcsolatos kiegészítő költségekhez.

57. § A miniszter az „Állami, önkormányzati és egyéb sportlétesítmények fejlesztése, fenntartása” előirányzat terhére támogatást nyújt sportvállalkozásoknak fejlesztési célú hiteleik kamattámogatásához.

Magyar Sport Háza Program
58. § (1) A miniszter a „Magyar Sport Háza Program” előirányzat terhére nyújt támogatást

a) a Magyar Sport Háza üzemeltetési költségeinek finanszírozásához,

b) a Magyar Sport Háza beruházáshoz kapcsolódó hitel és kamatai költségeinek, valamint a beruházással és működtetéssel összefüggő egyéb költségek fedezéséhez,

c) a sportszövetségek működéséhez szükséges infrastrukturális feladatokhoz,

d) az egyéb, a Magyar Sport Házát érintő költségek fedezéséhez.

(2) A támogatás időarányosan, hathavi részletekben is nyújtható.

IV. Fejezet
ZÁRÓ RENDELKEZÉSEK
59. § (1) Ez a rendelet a kihirdetését követő 3. napon lép hatályba, rendelkezéseit a hatálybalépését követően nyújtott támogatásokkal összefüggésben kell alkalmazni.

(2) A „Versenysport támogatása” előirányzat terhére a Patrónus Programhoz nyújtott támogatásnak, az „Állami, önkormányzati és egyéb sportlétesítmények fejlesztése, fenntartása” előirányzat terhére a Sport XXI. Létesítményfejlesztési Program megvalósításához, valamint az egyéb sportlétesítmény-fejlesztési, felújítási, korszerűsítési feladatok ellátásához nyújtott támogatásnak a kedvezményezett részéről történő pénzügyi teljesítésének határideje 2010. szeptember 30.

60. § (1) Ha az e rendelet alapján nyújtott támogatást a kedvezményezett gazdasági tevékenységéhez veszi igénybe, a támogatás csekély összegű támogatásnak minősül, amelyet a Szerződés 87. és 88. cikkének a de minimis támogatásokra való alkalmazásáról szóló 1998/2006/EK bizottsági rendelet rendelkezéseivel (HL L 379, 2006. 12. 28.), valamint a 61. §-sal összhangban lehet nyújtani.

(2) Az 55. és 57. § alapján nyújtandó támogatások közszolgáltatással járó ellentételezés formájában megítélt állami támogatásoknak minősülnek, amelyeket az EK-Szerződés 86. cikke (2) bekezdésének az általános gazdasági érdekű szolgáltatások működtetésével megbízott vállalkozásoknak közszolgáltatással járó ellentételezés formájában megítélt állami támogatásokra történő alkalmazásáról szóló 2005/842/EK bizottsági határozat, az Európai Közösséget létrehozó Szerződés 87. cikkének (1) bekezdése szerinti állami támogatásokkal kapcsolatos eljárásról és a regionális támogatási térképről szóló 85/2004. (IV. 19.) Korm. rendelet 30/A-30/C. §-ával, valamint e rendelet 62. §-ával összhangban lehet nyújtani.

61. § (1) A csekély összegű támogatás odaítélésének feltétele, hogy a kedvezményezett nyilatkozik az előző három pénzügyi évben általa igénybe vett csekély összegű támogatások támogatástartalmáról.

(2) A több részletben fizetendő támogatást az odaítélése időpontjában érvényes értékre kell diszkontálni.

(3) Új csekély összegű támogatás odaítélésekor az adott pénzügyi évben, valamint az előző két pénzügyi év alatt odaítélt csekély összegű támogatás teljes összegét figyelembe kell venni.

(4) A támogatást nyújtó köteles írásban tájékoztatni a kedvezményezettet a pályázati felhívásban, illetve a támogatási szerződésben arról, hogy csekély összegű támogatásban részesül. A tájékoztatásnak utalnia kell a csekély összegű támogatásokra való alkalmazásáról szóló bizottsági rendeletre, megjelölve annak pontos címét és az Európai Közösség Hivatalos Lapjában való kihirdetését, valamint meg kell határoznia a támogatás pontos összegét támogatástartalomban kifejezve.

62. § (1) Közszolgáltatás finanszírozásához támogatást kizárólag a közszolgáltatás ellátásával megbízott kedvezményezett kaphat.

(2) A közszolgáltatások ellátásáért nyújtott támogatás csak olyan mértékben korlátozhatja a versenyt, amely mindenképpen szükséges a feladat hatékony ellátásához.

(3) A támogatás mértéke nem haladhatja meg a közszolgáltatás ellátásának nettó költségét, közszolgáltatás működtetésével kapcsolatban felmerült költségek és az ezzel összefüggésben keletkezett bevételek különbségét, figyelembe véve egy, a közszolgáltatás ellátásához kapcsolódó sajáttőkerész alapján várható ésszerű profitot is.

(4) A kedvezményezett a kapott támogatásról külön elszámolást köteles vezetni, amely elszámolás alapján a (2)-(3) bekezdésben foglaltak teljesülése ellenőrizhető.

1. melléklet a 2/2009. (I. 16.) ÖM rendelethez
Összesített elszámolási táblázat
	 Szervezet neve:
	 

	 Támogatási szerződés iktatási száma:
	 

	 Feladat megnevezése:
	 

	 Szerződés szerinti támogatási összeg:
	 

	 Korábban elszámolt összeg:
	 

	 Az elszámolás módja (az ÁFA-levonási 
nyilatkozatnak megfelelően, aláhúzandó)
	 Bruttó 
Nettó

	 
	 

	 Sor-
szám
	 Bizonylatszám
	 Számla kibocsátója
	 Megnevezés/felhasználás
	 Számla értéke

	 1.
	 
	 
	 
	 

	 2.
	 
	 
	 
	 

	 3.
	 
	 
	 
	 

	 4.
	 
	 
	 
	 

	 5.
	 
	 
	 
	 

	 6.
	 
	 
	 
	 

	 7.
	 
	 
	 
	 

	 8.
	 
	 
	 
	 

	 9.
	 
	 
	 
	 

	 10.
	 
	 
	 
	 

	 
	 
	 
	 ÖSSZESEN:
	 


Büntetőjogi felelősségem tudatában kijelentem, hogy az alább felsorolt számlák hitelesek és csak az Önkormányzati Minisztérium felé, a ... iktatószámú szerződéssel kapcsolatban lettek elszámolva.

Igazolom, hogy az elszámolásban foglaltak a hatályos pénzügyi és számviteli előírások szerint kerültek felhasználásra, kifizetésre és könyvelésre.

Az elszámolás kelte: ........................................

P. H.

..............................................................
a képviseletre jogosult személy aláírása

2. melléklet a 2/2009. (I. 16.) ÖM rendelethez
Pontértéktáblázat a sportági eredményesség megállapításához
Az eredményesség számításánál csak azok a helyezések vehetők figyelembe, amelyeknél az eseményen részt vevő országok száma Európa-bajnokság (a továbbiakban: EB) esetén legalább 15, világbajnokság (a továbbiakban: VB) esetén legalább 25 volt. Ha kvalifikációs jellegű versenyről van szó, a részt vevő országok számán a kvalifikáción elindult nemzetek száma értendő.

1. A különböző világversenyeken elért helyezések értékpontjai

Olimpia, Paralimpia, AGFIS Világjátékok, VB

	 Helyezés
	 1.
	 2.
	 3.
	 4.
	 5.
	 6.
	 7.
	 8.

	 Pont
	 12
	 9
	 7
	 5
	 4
	 3
	 2
	 1


Megjegyzés: Azokban a sportágakban és korosztályoknál, amelyek versenyrendszerében EB nem szerepel, a fenti pontszámokat 1,5-ös szorzóval kell számolni!

EB

	 Helyezés
	 1.
	 2.
	 3.
	 4.
	 5.
	 6.

	 Pont
	 7
	 5
	 4
	 3
	 2
	 1


Megjegyzés: Azokban a korosztályokban, amelyek versenyrendszerében VB nem szerepel, a fenti pontszámokat 2-es szorzóval kell számolni!

2. A különböző korosztályoknál alkalmazott szorzók

	 Korosztály
	 Szorzó

	 Felnőtt
	 5

	 Legidősebb utánpótlás korcsoport (junior vagy ifjúsági)
	 2

	 Második utánpótlás korcsoport (ifjúsági, kadett vagy serdülő)
	 1

	 Ha csak egy utánpótlás korcsoport van
	 2,5


3. A világversenyek ciklusaihoz kapcsolódó szorzók

	 
	 Olimpia, Paralimpia, 
AGFIS Világjátékok
	 VB
	 EB

	 4 éves ciklus
	 9
	 5
	 4

	 3 éves ciklus
	 -
	 4
	 3

	 2 éves ciklus
	 -
	 3
	 2

	 Évenkénti
	 -
	 2
	 1


4. a) Egyéni sportágak versenyszámainak szorzói

	 Egyéni (egyes)
	 1,0

	 Páros
	 0,75 x 2

	 Csapat
	 0,5 x létszám


b) Csapatjáték sportágak szorzói

	 Csapat
	 0,5 x egyszerre pályán lévő játékosok száma + 0,2 x versenyre nevezhető tartalékok száma


5. Az eseményen részt vevő országok száma szerinti szorzó (ha kvalifikációs jellegű versenyről van szó, a részt vevő országok számán a kvalifikáción elindult nemzetek száma értendő):

a) olimpiai, paralimpiai körülmények között megrendezett olimpiai, paralimpiai és AGFIS Világjátékokra előírt körülmények között megrendezett világjátékokon szereplő versenyszámok esetén 1,0;

b) olimpiai sportágak nem olimpiai versenyszámai, illetve nem olimpiai és nem AGFIS Világjátékok körülményei között megrendezett olimpiai és AGFIS Világjátékok versenyszámai esetén a táblázat alapján:

	 VB
	 EB

	 0-24 ország
	 0
	 0-14 ország
	 0

	 25-49 ország
	 0,35
	 15-25 ország
	 0,35

	 50-74 ország
	 0,7
	 26-40 ország
	 0,7

	 74 ország felett
	 1,0
	 40 ország felett
	 1,0


6. Az eredmények szorzói az eredmény elérését követő években

	 
	 1. év
	 2. év
	 3. év
	 4. év

	 Olimpia, paralimpia, AGFIS Világjátékok, felnőtt VB, EB
	 1
	 0,8
	 0,6
	 0,4

	 Utánpótlás VB, EB
	 1
	 0,5
	 0
	 0


7. Olimpiai, paralimpiai és AGFIS Világjátékok, továbbá olimpiai sportágak nem olimpiai versenyszámai, valamint nem olimpiai és nem AGFIS Világjátékok körülményei között megrendezett olimpiai és AGFIS Világjátékok versenyszámainak a szorzói

	 Olimpiai, paralimpiai, AGFIS Világjátékokon szereplő versenyszámok
	 Olimpiai sportágak nem olimpiai versenyszámai, valamint nem olimpiai és nem AGFIS Világjátékok körülményei között megrendezett olimpiai és AGFIS Világjátékok versenyszámai

	 1
	 0,5


3. melléklet a 2/2009. (I. 16.) ÖM rendelethez
	 Évenként megrendezésre kerülő

	 Helyezés
	 Európa-bajnokság
	 világbajnokság

	 
	 Egyéni
	 Páros
	 Csapat, csapatjáték
	 Egyéni
	 Páros
	 Csapat, csapatjáték

	 I.
	 1 000 000
	 800 000
	 600 000
	 2 000 000
	 1 600 000
	 1 200 000

	 II.
	 750 000
	 600 000
	 450 000
	 1 500 000
	 1 200 000
	 900 000

	 III.
	 500 000
	 400 000
	 300 000
	 1 000 000
	 800 000
	 600 000

	 
	 
	 
	 
	 
	 
	 

	 Kétévente megrendezésre kerülő

	 Helyezés
	 Európa-bajnokság
	 világbajnokság

	 
	 Egyéni
	 Páros
	 Csapat, csapatjáték
	 Egyéni
	 Páros
	 Csapat, csapatjáték

	 I.
	 1 250 000
	 1 000 000
	 750 000
	 2 500 000
	 2 000 000
	 1 500 000

	 II.
	 937 500
	 750 000
	 562 500
	 1 875 000
	 1 500 000
	 1 125 000

	 III.
	 625 000
	 500 000
	 375 000
	 1 250 000
	 1 000 000
	 750 000

	 
	 
	 
	 
	 
	 
	 

	 Négyévente megrendezésre kerülő

	 Helyezés
	 Európa-bajnokság
	 világbajnokság

	 
	 Egyéni
	 Páros
	 Csapat, csapatjáték
	 Egyéni
	 Páros
	 Csapat, csapatjáték

	 I.
	 1 500 000
	 1 200 000
	 900 000
	 3 000 000
	 2 400 000
	 1 800 000

	 II.
	 1 125 000
	 900 000
	 675 000
	 2 250 000
	 1 800 000
	 1 350 000

	 III.
	 750 000
	 600 000
	 450 000
	 1 500 000
	 1 200 000
	 900 000


4. melléklet a 2/2009. (I. 16.) ÖM rendelethez
REGISZTRÁCIÓS KÉRELEM
a hazai rendezésű sportesemények (a továbbiakban: sportrendezvény) rendezésének állami támogatásához
	 1. Az Önkormányzati Minisztériumhoz (ÖM) regisztrációs kérelmet benyújtó sportszövetségre vonatkozó adatok

	 A sportszövetség

	 Neve:
	 
	 

	 Székhelye:
	 
	 

	 Levelezési címe:
	 
	 

	 A sportszövetség képviseletére jogosult személy neve:
	 
	 

	 A kapcsolattartó személy neve:
	 
	 

	 Telefonszáma:
	 
	 

	 Faxszáma:
	 
	 

	 E-mail címe:
	 
	 

	 2. A sportrendezvényre vonatkozó adatok

	 A sportrendezvény

	 Megnevezése:
	 
	 

	 Tervezett időpontja:
	 kezdete:
	 vége:

	 Tervezett helyszíne:
	 
	 

	 Jellege:
	 világbajnokság
	 ( )

	 
	 Európa-bajnokság
	 ( )

	 
	 Világkupa
	 ( )

	 Tervezett létesítménye:
	 Papp László Budapest Sportaréna
	 ( )

	 
	 NUSI
	 ( )

	 
	 egyéb:
	 ( )

	 Jelentősége:
	 olimpiai/paralimpiai kvalifikáció
	 ( )

	 
	 egyéb:
	 ( )

	 A pályázat nemzetközi szövetséghez történő benyújtásának időpontja:
	 
	 

	 A rendezés jogáról való döntés időpontja:
	 
	 

	 Szükséges-e a Kormány előzetes garanciavállalása?
	 
	 

	 Ha szükséges létesítmény-beruházás, felújítás, rendelkezésre áll-e saját, állami, önkormányzati, illetve egyéb piaci forrás?
	 
	 

	 3. A sportrendezvény tervezett bevételei (ezer Ft)

	 Az ÖM-től a tervezett támogatási igény:
	 
	 

	 Egyéb, sportcélú állami támogatási igény:
	 Intézmény:
	 Összeg:

	 Az esemény megrendezésével összefüggő már elnyert sportcélú állami támogatás:
	 Intézmény:
	 Összeg:

	 A megvalósításra tervezett saját forrás:
	 
	 

	 Tervezett összes bevétel:
	 
	 

	 4. A sportrendezvény tervezett kiadásai (ezer Ft)

	 Tervezett összes kiadás:
	 
	 

	 5. A sportrendezvénnyel kapcsolatos egyéb adatok

	 A sportrendezvény sportdiplomáciai jelentősége:
	 
	 

	 A létesítmény-beruházás, -fejlesztés hosszú távú hatásai:
	 
	 

	 Létesítmény-beruházás, -fejlesztés várható költsége (ezer Ft):
	 
	 

	 Az eszközbeszerzés várható költsége (ezer Ft):
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 


Kelt: ..............................................................

Kijelentem, hogy a közölt adatok a valóságnak megfelelnek. Tudomásul veszem, hogy ha a regisztrációs kérelmen valótlan adatok szerepelnek, az a támogatásból való kizárást vonja maga után.

P. H.

..............................................................
a képviseletre jogosult személy aláírása

5. melléklet a 2/2009. (I. 16.) ÖM rendelethez
TÁMOGATÁSI KÉRELEM
a hazai rendezésű sportesemények (a továbbiakban: sportrendezvény) rendezésének állami támogatásához
	 1. Az Önkormányzati Minisztériumhoz (ÖM) támogatási kérelmet benyújtó sportszövetségre (jogtulajdonos) vonatkozó adatok

	 A sportszövetség (jogtulajdonos)

	 Neve:
	 
	 
	 

	 Székhelye:
	 
	 
	 

	 Levelezési címe:
	 
	 
	 

	 Alszámlaszáma: 
(ha már van, a sporteseményé)
	 
	 
	 

	 A sportszövetség képviseletére jogosult személy neve:
	 
	 
	 

	 A kapcsolattartó személy neve:
	 
	 
	 

	 Telefonszáma:
	 
	 
	 

	 Faxszáma:
	 
	 
	 

	 E-mail címe:
	 
	 
	 

	 Tagszervezeteinek száma:
	 
	 Igazolt versenyzőinek száma:
	 

	 Nemzetközi eredményesség
	 2004
	 
	 

	 (az elmúlt öt évben világbajnokságon,
	 2005
	 
	 

	 Európa-bajnokságon, világkupán elért
	 2006
	 
	 

	 pontszerző helyezések):
	 2007
	 
	 

	 
	 2008
	 
	 

	 2. A sportrendezvényre vonatkozó adatok

	 Sportrendezvény

	 Megnevezése:
	 
	 
	 

	 Tervezett időpontja:
	 kezdete:
	 vége:
	 

	 Tervezett helyszíne:
	 
	 
	 

	 Jellege:
	 világbajnokság
	 ( )
	 

	 
	 Európa-bajnokság
	 ( )
	 

	 
	 világkupa
	 ( )
	 

	 Tervezett létesítménye:
	 Papp László Budapest Sportaréna
	 ( )
	 

	 
	 NUSI
	 ( )
	 

	 
	 egyéb:
	 ( )
	 

	 Jelentősége:
	 olimpiai/paralimpiai kvalifikáció
	 ( )
	 

	 
	 egyéb:
	 ( )
	 

	 Az eseményen részt vevő országok várható száma:
	 
	 Az eseményen részt vevő magyar versenyzők várható száma:
	 

	 Az eseményre kilátogató nézők várható száma:
	 
	 Az eseményen részt vevő sajtó munkatársak várható száma:
	 

	 Az esemény várható média megjelenése:
	 
	 
	 

	 3. A sportrendezvénnyel kapcsolatos egyéb adatok

	 A létesítmény-beruházásra, -fejlesztésre
	 Intézmény:
	 
	 
	 Összeg:
	 

	 rendelkezésre álló, saját, állami, egyéb piaci forrás (ezer Ft):
	 Intézmény:
	 
	 
	 
	 

	 Az eszközbeszerzésre rendelkezésre álló, saját, állami, egyéb piaci forrás (ezer Ft):
	 Intézmény:
	 
	 
	 Összeg:
	 

	 4. A sportrendezvény közvetlen megrendezésével összefüggő költségvetés-tervezet

	 Bevételek
	 Összeg (ezer Ft)

	 Az ÖM-től igényelt, közvetlenül a rendezéssel összefüggő támogatás:
	 

	 Egyéb sportcélú állami támogatás (intézmény):
	 

	 Szponzori/saját bevétel összesen:
	 

	 pénzbeli:
	 

	 szolgáltatás jellegű:
	 

	 Reklámbevétel összesen:
	 

	 pénzbeli:
	 

	 szolgáltatás jellegű:
	 

	 Tv jogdíj:
	 

	 Jogtulajdonostól származó bevétel:
	 

	 Jegybevétel:
	 

	 Akkreditáció díjak:
	 

	 Nevezési díjak:
	 

	 Szállásköltség/éj/fő összesen:
	 

	 résztvevők:
	 

	 versenybírók:
	 

	 nemzetközi tisztségviselők:
	 

	 szervezőbizottság tagjai:
	 

	 egyéb résztvevők (sportág-specifikus):
	 

	 Étkezési költség/nap/fő összesen:
	 

	 résztvevők:
	 

	 versenybírók:
	 

	 nemzetközi tisztségviselők:
	 

	 szervezőbizottság tagjai:
	 

	 egyéb résztvevők (sportág-specifikus):
	 

	 Egyéb sportág-specifikus bevétel:
	 

	 Összesen:
	 

	 Kiadások
	 Összeg (ezer Ft)

	 Jogdíj:
	 

	 Reklámjogdíj:
	 

	 Tv jogdíj:
	 

	 Szervezési illeték:
	 

	 Utazási költség/fő összesen:
	 

	 résztvevők:
	 

	 versenybírók:
	 

	 nemzetközi tisztségviselők:
	 

	 szervezőbizottság tagjai:
	 

	 egyéb résztvevők (sportág-specifikus):
	 

	 Szállásköltség/éj/fő összesen:
	 

	 résztvevők:
	 

	 versenybírók:
	 

	 nemzetközi tisztségviselők:
	 

	 szervezőbizottság tagjai:
	 

	 egyéb résztvevők (sportág-specifikus):
	 

	 Étkezési költség/nap/fő összesen:
	 

	 résztvevők:
	 

	 versenybírók:
	 

	 nemzetközi tisztségviselők:
	 

	 szervezőbizottság tagjai:
	 

	 egyéb résztvevők (sportág-specifikus):
	 

	 Szállítás (helyi) összesen:
	 

	 résztvevők:
	 

	 versenybírók:
	 

	 nemzetközi tisztségviselők:
	 

	 szervezőbizottság tagjai:
	 

	 eszköz, felszerelés:
	 

	 egyéb (sportág-specifikus):
	 

	 Létesítmény bérleti díja (technikai feltételek biztosításával) összesen:
	 

	 Versenyhelyszín kiépítésével összefüggő kiadások összesen:
	 

	 sajtóközpont, média állások:
	 

	 Bérleti díjak összesen:
	 

	 busz, gépkocsi:
	 

	 mobil létesítmények:
	 

	 Tv közvetítéssel összefüggő technikai eszközök:
	 

	 irodabérlet:
	 

	 egyéb (sportág-specifikus):
	 

	 Akkreditáció:
	 

	 Érmek:
	 

	 Tiszteletdíjak (serlegek stb.):
	 

	 Hivatalos értekezletek:
	 

	 Fogadások:
	 

	 Megnyitó és záró ünnepség:
	 

	 Biztonsági szolgálat:
	 

	 Sportegészségügyi/mentőszolgálat:
	 

	 Doppingellenőrzés:
	 

	 Informatikai szolgáltatás:
	 

	 Marketing kiadások összesen:
	 

	 kiadványok (plakát, fotó, műsorfüzet, grafika, dekoráció stb.):
	 

	 nyomtatványok:
	 

	 ajándéktárgyak:
	 

	 reklámtevékenység:
	 

	 sajtótájékoztató:
	 

	 egyéb:
	 

	 Személyi jellegű kiadások összesen:
	 

	 szervezőbizottság tagjai:
	 

	 technikai személyzet:
	 

	 tisztségviselők:
	 

	 versenybírók:
	 

	 hostessek:
	 

	 tolmács:
	 

	 bemondó:
	 

	 szakértők:
	 

	 egyéb:
	 

	 Formaruha:
	 

	 Egyéb sportág-specifikus kiadások:
	 

	 Összesen:
	 


Kelt: ..............................................................

Büntetőjogi felelősségem tudatában kijelentem, hogy a közölt adatok a valóságnak megfelelnek. Tudomásul veszem, hogy ha a támogatási kérelmen valótlan adatok szerepelnek, az a támogatásból való kizárást vonja maga után.

P. H.

..............................................................
a képviseletre jogosult személy aláírása

